Forhenværende folketingsmedlem for Venstre Inge-Lene Ebdrup begynder som projektdirektør hos kommunikationsvirksomheden Advice A/S. Inge-Lene Ebdrup har været medlem af Folketinget for Venstre siden 2001 til 2007, hvor hun skiftede over til Ny Alliance. Men det nye job tager så meget tid, at Inge-Lene Ebdrup helt dropper politik og er dermed ikke længere spidskandidat for Ny Alliance i Nordjylland. Inge-Lene Ebdrups primære ansvarsområder som projektdirektør i Advice A/S bliver at udvikle og etablere selskabet Advice Social Responsibility. Selskabet står bag blandt andet magasinet Ansvar, der er et led i den forebyggende indsats over for børn og unge.
Inge-Lene Ebdrup er ikke længere Nordjyllands spidskandidat for Ny Alliance.